wickkiey/tamil-wikipedia-chunked huggingface dataset:
# கிழக்கு லண்டன் மசூதி

## விருது

2008 ஆம் ஆண்டு அக்டோபரில் கிழக்கு லண்டன் மசூதி மற்றும் லண்டன் முஸ்லீம் மையம் ஆகியவற்றிற்கு "உலக அமைதி மற்றும் ஒற்றுமைக்காக" இஸ்லாமிய சேனல் மையம் சார்பாக சிறந்த மசூதி விருது வரங்கப்பட்டது.
# கிழக்கு லண்டன் மசூதி

## இதனையும் காண்க

- அல் அக்சா பள்ளிவாசல்-- யெருசலம்
- ஜாமா பள்ளி- டெல்லி
- மஸ்ஜிதுல் ஹராம் -- மக்கா
- அல்-மஸ்ஜித் அந்-நபவி -- மதினா
# சேற்றில் மனிதர்கள்

***சேற்றில் மனிதர்கள்*** என்பது *ராஜம் கிருஷ்ணன்* எழுதிய நாவலாகும். இந்நாவல் 1982இல் வெளியானது. இது பாரதிய பாஷா பரிஷத் பரிசு மற்றும் இலக்கியச் சிந்தனை பரிசு போன்ற இரண்டையும் பெற்ற நாவல் ஆகும். இதன் நூலட்டையை வடிமைத்தவர் கே. உமா ஆவார். இந்நாவலை ஜெயகனேஷ் ஓப்செட் பதிப்பகம் வெளியிட்டுள்ளது.
# ஏடன்

**ஏடன்** (Aden) மத்திய கிழக்கு நாடுகளில் ஒன்றான யேமன் நாட்டில் அமைந்த துறைமுக நகரமாகும். ஏடன் நகரம் செங்கடலை ஒட்டி ஏடன் வளைகுடாவில் உள்ளது. இந்நகரத்தின் மக்கள் தொகை எட்டு இலட்சமாகும்.  
1990-இல் வடக்கு யேமன் மற்றும் தெற்கு யேமன் நாடுகள் ஐக்கியமாவதற்கு முன் வரை ஏடன் நகரம் தெற்கு யேமனின் தலைநகராக விளங்கியது.  
2014 - 2015-ஆம் ஆண்டில் துவங்கிய உள்நாட்டுப் போரினால் யேமமனின் தலைநகரமாக செயல்பட்ட சனாவிலிருந்து, மீண்டும் தற்காலிகமாக தலைநகரம் ஏடன் நகரத்திற்கு மாற்றப்பட்டுள்ளது.
# துருகியோ, பெரு

**துருகியோ** (*Trujillo*) பெருவின் வடமேற்கே உள்ள கடலோர நகரமாகும். இது லா லிபெர்டாடு மண்டலத்தின் தலைநகரமாகும். நாட்டின் மிகவும் மக்கள்தொகை கொண்ட இரண்டாவது மையமாக விளங்குகின்றது. பெருவின் மிகுந்த மக்கள்தொகை கொண்ட பெருநகரப் பகுதிகளில் இரண்டாவதாக உள்ளது. மோச்சே பள்ளத்தாக்கில் அமைதிப் பெருங்கடலின் முகத்துவாரத்தில் மோச்சே ஆற்றின் கரையில் இந்த நகரம் அமைந்துள்ளது. இங்குதான் இன்கா பேரரசு வரலாற்றுக்காலத்திற்கு முந்தைய பண்பாட்டு மையங்களான மோச்சே நாகரிகமும் சிமூ நாகரிகமும் தழைத்திருந்தன.  
1820ஆம் ஆண்டு திசம்பர் 29 அன்று துருகியோவின் வரலாற்று மையத்தில் எசுப்பானியாவிலிருந்து துருகியோவின் விடுதலை அறிவிக்கப்பட்டது; விடுதலைக்கு இந்த நகரம் ஆற்றிய பணிக்காக 1822இல் குடியரசின் நாடாளுமன்றம் "தகுதிசார் நகரமும் தாய்நாட்டிற்கு (*பெருவில் தந்தைநாடு*) நம்பிக்கைக்குரியதும்", என் பட்டத்தை வழங்கியது. பெருவின் நீதித்துறை பிறந்த இடமாகவும் கருதப்படுகின்றது. நாட்டின் தலைநகரமாக இருமுறை விளங்கியது. 1932இல் துருகியோவில் புரட்சி நிகழ்ந்தது.  
துருகியோ "எக்காலத்தும் இளவேனில் நிலவும் தலைநகரம்" எனவும், பெருவின் பாரம்பரிய நடனமான "மரினேரா நடனத் தலைநகரம்" எனவும், தனித்துவமான *பெருவிய பாசோ குதிரையின் தொட்டில்* எனவும், "பெருவின் பண்பாட்டுத் தலைநகரம்" எனவும் இங்கு இடம் பெறுகின்றன. சுற்றுலாப் பயணிகளுக்கு உணவகங்களும் தங்கு விடுதிகளும் நிறைந்துள்ளன.  
பெருவின் இரு முதன்மை தொல்பொருளியல் களங்களுக்கு அண்மையில் இந்த நகரம் அமைந்துள்ளது; தொன்மைக்கால சுடப்படாத செங்கற் நகரங்களில் பெரியதான சான் சான் 1986இல் ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலகப் பாரம்பரியக் களமாக அறிவிக்கப்பட்டுள்ளது; பெருவிலுள்ள மிகப் பெரும் சுடப்படாத செங்கற் பிரமிடுகளான சூரிய,சந்திரக் கோயில்கள்.
# தமிழ்நாட்டில் மதுவிலக்கு

**தமிழ்நாட்டில் மதுவிலக்கு** என்பது இந்தியாவின் தமிழ்நாடு மாநிலத்தில் மதுவிலக்கு குறித்த மாநில அரசின் கொள்கையைக் குறிப்பதாகும். தமிழ்நாட்டில் மதுவிலக்குக் கொள்கையானது வருவாயைக் கருத்திற் கொண்டு வெவ்வேறு காலகட்டங்களில் வெவ்வேறு விதமாக அரசுகளால் கையாளப்பட்டு வருகின்றது. இந்தியா விடுதலை பெற்று முதல் 23 ஆண்டுகாலம் தமிழகத்தில் மதுவிலக்கு நடப்பில் இருந்தது.
# தமிழ்நாட்டில் மதுவிலக்கு

## பின்னணி

பிரித்தானியாவின் இந்தியப் பேரரசுக்கு எதிராக, 1930ஆம் ஆண்டில் இந்தியாவில் மதுவிலக்கை நடைமுறைப்படுத்தக்கோரி மகாத்மா காந்தி அறிவித்த சாராயம் மற்றும் கள்ளுக் கடை மறியல் போராட்டங்களின் விளைவாக அன்றைய சென்னை மாகாணத்தில் 9000 சாராயக் கடைகளை ஏலம் எடுக்க ஆளின்றி 6000க்கு மேற்பட்டவை அடைக்கப்பட்டன. பல தாலுகா, மாவட்டப் பஞ்சாயத்து போர்டுகள் தென்னை, பனை மரங்களைக் கள்ளிறக்கக் குத்தகைக்கு விடுவதில்லை எனத் தீர்மானம் இயற்றி இலாபத்தைப் புறக்கணித்தன. காந்தி தொடங்கி வைத்த மதுவிலக்குப் போராட்டத்தின் விளைவாக கிராமங்களில் மது குடிப்பவர்களை புறக்கணிப்பதும் நடந்தேறியது.  
தமிழ்நாட்டில் நீண்ட காலமாக மதுவிலக்கு அமலில் இருந்து வந்துள்ளது. முதன் முதலில் 1937 ஆம் ஆண்டு சென்னை மாகாணத்தில் சி. ராஜகோபாலச்சாரியின் காங்கிரசு அரசாங்கத்தினால் மதுவிலக்கு அமல் படுத்தப்பட்டது. அன்றிலிருந்து 2001 வரை, 1971–74, 1983–87, 1990–91 ஆகிய சிறு கால இடைவெளிகளைத் தவிர தமிழ்நாட்டில் மது விற்பனை தடை செய்யப்பட்டிருந்தது. விஸ்கி, பிராந்தி, ரம், ஓட்கா, வைன் போன்ற இந்தியாவில் தயாரிக்கப்படும் வெளிநாட்டு மது வகைகளும் கள், சாராயம் போன்ற உள்நாட்டு மதுவகைகளும் தடை செய்யப்பட்டிருந்தன.
# தமிழ்நாட்டில் மதுவிலக்கு

## மதுவிலக்கு தளர்த்தப்படல்

1971-1972ஆம் ஆண்டின் வரவு-செலவுத் திட்டம் தாக்கல் செய்யப்பட்டபோது ஆகஸ்டு 30,1971 அன்றுமுதல் தமிழகத்தில் மதுவிலக்கு தளர்த்தப்படும் என்று அப்போது ஆட்சியிலிருந்த திமுக அரசால் அறிவிக்கப்பட்டது. ஆனால் மீண்டும் 1974 இல் திமுக அரசு மதுவிலக்கை தமிழ்நாட்டில் அமுல்படுத்தியது..  
1981 இல் தமிழ்நாட்டில் மதுவிலக்கை நீக்கிய எம். ஜி. இராமச்சந்திரன் தலைமையிலான அரசு 1987 இன் துவக்கத்தில் சாராயம் மற்றும் கள் கடைகளை மூடச் செய்தது. மதுவிலக்கு அமுலில் இருந்த காலகட்டங்களில் கள்ளச் சாராய வியாபாரம் அதிகரித்து, கள்ளச் சாராயத்தைக் குடித்ததால் அதிகளவில் தமிழக மக்கள் உயிரிழந்தனர். மெத்தனாலை அருந்தியதால் நிகழ்ந்த இறப்புகளின் எண்ணிக்கை அதிகரித்ததால், 1990 முதல் நெகிழி உறைகளில் *மலிவு விலை மது* விற்கும் நடைமுறை கொண்டுவரப்பட்டது. ஜெயலிலிதா ஆட்சிக்கு வந்த பிறகு 1991 சூலை 16 இல் மலிவு விலை மதுவை தடைசெய்தது. தொடர்ந்து கள்ளச் சாராயம் பெருகியதால் பலர் உயிரிழந்தனர். அயல்நாட்டு மதுவகைகள் விற்கும் கடைகள் தனியார் வசம் இருந்து வந்ததை மாற்றி அக்கடைகளை 2001 இல் அரசு நிறுவனமான டாஸ்மாக் வசம் கொண்டுவந்தார்.
# தமிழ்நாட்டில் மதுவிலக்கு

## தமிழ்நாடு வாணிபக் கழகம்

தமிழ்நாடு மாநில வாணிபக் கழகம், 1983 ஆம் ஆண்டு எம். ஜி. ராமச்சந்திரன் (எம். ஜி. ஆர்) தலைமையிலான அதிமுக அரசாங்கத்தால், தமிழகத்தில் மதுவகைகளின் மொத்த விற்பனைக்காக தொடங்கப்பட்டது. நவம்பர் 29, 2003 முதல் இந்நிறுவனத்தின் மூலம் தமிழ்நாட்டில் மதுபான சில்லறை விற்பனைக் கடைகள் நடத்தப்பட்டுவருகிறது.  
அக்டோபர் 2003 இல் தமிழ்நாடு மதுவிலக்குச் சட்டம் - 1937 இல் செய்யப்பட்டத் திருத்தத்தின் மூலம் தமிழ்நாடு மாநில வாணிபக் கழகத்திற்கு மாநிலம் முழுவதும் மது விற்பனையின் தனியுரிமை அளிக்கப்பட்டது. ஜெயலலிதா தலைமையிலான அதிமுக அரசால் செய்யப்பட்ட இம்மாற்றம் நவம்பர் 29, 2003 இல் அமலுக்கு வந்தது. தொடக்கத்தில் திமுக இதை எதிர்த்தாலும், 2006 ஆம் ஆண்டு மு.கருணாநிதி தலைமையிலான அரசு பொறுப்பேற்ற பின்னர், தமிழ்நாடு அரசு நிறுவனமான தமிழ்நாடு மாநில வாணிபக் கழகத்தின் ஏகபோக மது விற்பனையால் அரசுக்கு அதிகமான வருவாய் கிட்டியதால் இம்முடிவை மாற்ற விருப்பமின்றி தொடர்ந்து செயற்படுத்தியது. இதன் பின்னர் 2011 இல் பதவிக்கு வந்த அதிமுக அரசும் இதனைத் தொடர்ந்ததால், மது விற்பனையில் தமிழ்நாடு மாநில வாணிபக் கழகத்தின் தனியுரிமை தொடர்கிறது.
# தமிழ்நாட்டில் மதுவிலக்கு

## மதுவிலக்கு ஆதரவு போராட்டங்கள்

தமிழ்நாட்டில் மதுவிலக்கு அமுலில் இல்லாததால் மக்களிடையே குடிப்பழக்கம் பெருகி அவர்களது உடல் நலமும் வாழ்க்கையும் சீர்கெடுவதாக சில அமைப்புகள் தொடர்ந்து குற்றம் சாட்டி வந்தன. இந்திய அரசியல் சாசனம் 47ம் பிரிவின்படி, போதைப் பொருட்களை அரசு கட்டுப்படுத்த வேண்டும்; ஆனால் அதற்கு முரணாக மதுபானத்தை அரசே விற்பனை செய்வதைத் தடைசெய்யக்கோரி டிராபிக் இராமசாமி என்பவர் தொடர்ந்த வழக்கை விசாரிக்க தகுதியற்றது என்று கூறி சென்னை உயர்நீதிமன்றம் தள்ளுபடி செய்தது. தமிழ்நாட்டின் பல பகுதிகளில் இத்தகைய மதுபானக்கடைகளில் மது அருந்திவிட்டு தகராறு செய்வோரின் தொல்லை பொறுக்காமல் அவ்வப்பகுதி பெண்களே டாஸ்மாக் கடைகள் மீது முட்டை வீசுதல், அடித்து நொறுக்குதல், சாலைமறியல் செய்வது போன்ற சம்பவங்களில் ஈடுபடுகின்றனர்.  
அதிக அளவில் சாலை விபத்து நடப்பதற்குக் காரணமாக டாஸ்மாக் கடைகள் இருப்பதால், தேசிய நெடுஞ்சாலைகளில் உள்ள மதுபானக் கடைகளை நீக்கச் சொல்லி மத்திய தரைவழிப் போக்குவரத்து அமைச்சகம் 15 ஆண்டுகளுக்கு மேலாகச் சொல்லிவந்தும் தமிழக அரசுகள் நடவடிக்கை எடுக்கவில்லை. 2013 ஆம் ஆண்டு மார்ச்சு 31 ஆம் தேதிக்குள் தேசிய நெடுஞ்சாலைகளில் உள்ள 504 டாஸ்மாக் கடைகளையும் மாநில நெடுஞ்சாலைகளில் உள்ள 1500க்கு மேற்பட்ட கடைகளையும் நீக்கக் கூறி உயர் நீதிமன்றம் கெடுவிதித்தது. எனினும் தமிழக அரசு அனைத்துக் கடைகளையும் மூடவில்லை.  
தமிழ்நாட்டில் மதுவிலக்கு கொண்டுவரப்படாததைக் கண்டித்து காந்தியவாதியான சசிபெருமாள் சூலை 31, 2015 அன்று தொலைபேசிக் கோபுரத்தின் மீது ஏறி நடத்திய போராட்டத்தில் உயிரிழந்தார்.. அவரது மரணத்தின் எதிரொலியாக மதுபானக் கடைகளை அடைக்கக்கோரி தமிழ்நாட்டின் பல்வேறு இடங்களிலும் ஊர்வலங்கள், பொதுக் கூட்டங்கள், கடையடைப்புப் போராட்டம், டாஸ்மாக் மதுக்கடைகள் மீதான வன்முறைத் தாக்குதல்களெனப் போராட்டங்கள் வலுப்பெற்றன..  
2017 ஏப்ரலில் திருப்பூர் அருகே முதலிபாளையம் ஊராட்சி சிட்கோ பஸ் நிறுத்தம் அருகில் இருந்த டாஸ்மாக் மதுபானக் கடை - எண் 2307ஐ முற்றுகையிட்டுப் போராட்டம் நடத்திய மக்கள், மதுபான கூடத்தை அடித்து நொறுக்கினர் .
# தமிழ்நாட்டில் மதுவிலக்கு

## மதுவிலக்கு ஆதரவு போராட்டங்கள்

### 2016 சட்டமன்றத் தேர்தல்

திமுக, பாமக, மக்கள் நல கூட்டணி கட்சிகள் தங்களது 2016 சட்டமன்றத் தேர்தல் அறிக்கையில் தாங்கள் வெற்றி பெற்றால் தமிழ்நாட்டில் பூரண மதுவிலக்கு கொண்டுவரப்படுமென அறிவித்தன.. ஆனால் அதிமுக தனது தேர்தல் அறிக்கையில் முழுமையான மதுவிலக்கு உடனடியாக சாத்தியமானது இல்லை; மதுவிலக்கு படிப்படியாகக் கொண்டுவரப்படும் என அறிவித்தது. தேர்தலில் அதிமுக வெற்றிபெற்று ஜெயலலிதா முதலமைச்சராகப் பதவியேற்றதும் 24 மே, 2016 அன்று 500 மதுக்கடைகளை மூடுவதற்கான அரசாணையிலும், மதுக்கடைகளை காலை 10 மணிக்குப் பதில் நண்பகல் 12 மணிக்கு திறப்பதற்கான அரசாணையிலும் கையெழுத்திட்டார். இதன் காரணமாக, இக்கடைகளின் வணிக நேரம் 12 மணி நேரத்திலிருந்து 10 மணி நேரமாக குறைக்கப்பட்டது.
# தமிழ்நாட்டில் மதுவிலக்கு

## இவற்றையும் காண்க

- 2015 மதுவிலக்கு ஆதரவு போராட்டங்கள்
# துருகியோவின் வரலாற்று மையம்

**துருகியோவின் வரலாற்று மையம்** பெருவின் லா லிபர்டாடு மண்டலத்தில் அமைந்துள்ள துருகியோ நகரத்தின் முதன்மையான நகரியப் பகுதியும் வளர்ச்சி மையமும் ஆகும். எசுபானா நிழற்சாலை சூழ்ந்து நீள்வட்ட வடிவத்தில் உள்ள இந்நகரப் பகுதி துருகியோ சுவரை ஒட்டி கட்டமைக்கப்பட்டது. இது துருகியோ நகராட்சியின் தலைமையிடமாக விளங்குகின்றது. இந்த வரலாற்று மையத்தின் நடுவில் *துருகியோவின் பிளாசா டெ அர்மாசு* அமைந்துள்ளது; இந்த இடத்தில்தான் 1534இல் எசுப்பானியர்கள் முதலில் குடியேற்றத்தை நிறுவினர்; தவிரவும் திசம்பர் 29, 1820இல் துருகியோவின் விடுதலை சாற்றுரையும் இங்குதான் அறிவிக்கப்பட்டது.  
துருகியோவின் வரலாற்று மையத்தில் பல்வேறு நினைவுச் சின்னங்கள் எழுப்பப்பட்டுள்ளன; இதனை ஏப்ரல் 23, 1971இல் *நினைவுச்சின்ன நகரம்* என்றும் 1972, திசம்பர் 26இல் நினைவுச்சின்னப் பகுதி என்றும் நகராட்சி தீர்மானம் இயற்றப்பட்டது. இது வரலாற்று மையமாகத் திகழும் அதேவேளையில் செயற்பாட்டிலுள்ள நகரமாகவும் விளங்குகின்றது. துருகியோ பெருநகரப் பகுதியின் அங்கமாக வளர்ந்து வருகின்றது. இந்த வரலாற்றுப் பகுதியின் பராமரிப்பையும் பாதுகாப்பையும் துருகியோ மாகாண நகராட்சி மேற்பார்வையிடுகின்றது.  
*துருகியோவின் வரலாற்று மையம்* கிட்டத்தட்ட 133.5எக்டேர் பரப்பில் அமைந்துள்ளது. 72 வளாகங்களாக தொகுக்கப்பட்டுள்ள மொத்தம் 1,783 இடங்களும் முன்பு "துருகியோ சுற்றடைப்பு" எனப்பட்டுது; இது நகரச் சுவரால் சூழப்பட்டிருக்கிறது.  
2005ஆம் ஆண்டு மக்கள்தொகை கணக்கெடுப்பின்படி துருகியோவின் வரலாற்று மையத்தில் 12,000 மக்கள் வாழ்ந்து வருகின்றனர்.
# மரியம் மசூதி

**மரியம் மசூதி** (*Mosque Maryam *) அமெரிக்க ஐக்கிய நாட்டில் சிகாகோ நகரில் அமைந்துள்ள பள்ளிவாசல் ஆகும்.இந்த மசூதி இஸ்லாம் தேசம் எனும் அமைப்பின் தலைமையகமாக உள்ளது. இந்த சர்ச் 1972 ல் முதலில் கிரீக் சர்ச்சாக இருந்தது.இது எலிஜா முகமதுவால் விலைக்கு வாங்கப்பட்டது.பின் 1988 ல் அவரிடமிருந்து லூயிஸ் பர்கான் என்பவரால் விலைக்கு வாங்கப்பட்டது.பின் 3 மில்லியன் அமெரிக்க டாலர் மதிப்பில் பள்ளிவாசலாக மாற்றப்பட்டது.
# மரியம் மசூதி

## அமைப்பு

மரியம் மசூதி தனித்துவமான ஆன்மீக முக்கியத்துவம் வாய்ந்த கட்டடக்கலை வடிவமைப்பு கொண்டது.கட்டிடத்தின் மேற்பகுதியில் மினார் கோபுரங்கள் இல்லை.தங்க நிற குவிமாடம் மேற்பகுதியில் உள்ளது.குவிமாடம் மையத்தில் "இறைவன் மிகப் பெரியவன் " என்று அரபு மொழியில் எழுதி உள்ளது.  
மரியம் மசூதி அருகில் ஆண்கள் மற்றும் பெண்கள் 12 ஆம் வகுப்பு வரை படிக்கும் இஸ்லாமிய முகமது பல்கலைக்கழகம் உள்ளது.
# மரியம் மசூதி

## இதனையும் காண்க

- அல் அக்சா பள்ளிவாசல்-- யெருசலம்
- ஜாமா பள்ளி- டெல்லி
- மஸ்ஜிதுல் ஹராம் -- மக்கா
- அல்-மஸ்ஜித் அந்-நபவி -- மதினா
# ஜேம்ஸ் ஹார்டி

## ஆரம்பகால வாழ்க்கை

ஐக்கிய அமெரிக்காவின் தென் பிராந்திய மாநிலமான அலபாமாவின் நெவாலா எனும் நகரில் 1918-ஆம் ஆண்டு மே 14-இல் பிரெட், ஜூலியா தம்பதியருக்கு முதற் பிள்ளையாக பிறந்தார். அவரது தந்தை பிரெட், சுண்ணாம்பு ஆலை அதிபராவார். ஹார்டி, பள்ளி மாணவனாக இருந்தபோது அந்நாட்டில் கடுமை யான பொருளாதார மந்தநிலை நிலவியதால், பணம் சம்பாதிப்பதற்காக தனது 2 இரட்டைச் சகோதரர்கள் ஜூலியன், டெய்லர், மற்றும் நண்பர்களுடன் சேர்ந்து நடனக் குழு அமைத்தார். மேலும், மேல்நிலைப் பள்ளியில் கால்பந்து குழுவில் இருந்துள்ளார். இதுபோன்ற அனுபவங்கள்தான் வாழ்க்கையில் வெற்றிக்கான உத்வேகத்தை தந்ததாக குறிப்பிட்டுள்ளார்.
# ஜேம்ஸ் ஹார்டி

## படிப்பும் இராணுவ பங்களிப்பும்

1938-இல், அலபாமா பல்கலைக்கழகத்தில் வேதியியல், உயிரியல், ஜெர்மன் மொழியில் பயின்று பட்டப் படிப்பை முடித்த ஹார்டி. 1942-இல் பென்சில்வேனியா பல்கலையில் சேர்ந்து, மருத்துவத்தில் எம்.டி. பட்டம் பெற்றார். மேலும், 1944-ஆம் ஆண்டில் நடந்த இரண்டாம் உலகப்போரின்போது, அமெரிக்க ராணுவத்துக்கு சேவை செய்ய அழைக்கப்பட்டு, ராணுவ சேவையில் 2 ஆண்டுகள் ஈடுபட்டதால் , தான் ஒரு அறுவை சிகிச்சை நிபுணராகி, மனித குலத்துக்கு சேவையாற்ற வேண்டும் என்று அவர் முடிவு செய்தார்.
# ஜேம்ஸ் ஹார்டி

## இலக்கியப்பணியும் இறுதிக்காலமும்

ஜேம்ஸ் டி ஹார்டி, அறுவை சிகிச்சை குறித்து பல நூல்களை எழுதியுள்ளதோடு, அறுவை சிகிச்சைகள் குறித்த தகவல்களை வெளியிடும் இதழின் ஆசிரியராகவும், பல்வேறு அறுவை சிகிச்சை அமைப்புகளில் உறுப்பினராகவும் செயல்பட்டார். அமெரிக்காவில் உள்ள சுமார் 3 டசன் மருத்துவக் கல்லூரிகளிலும், வெளிநாடுகளில் பல பல்கலைகளிலும், கல்லூரிகளிலும் வருகைதரு பேராசிரியராகப் பணிபுரிந்தார். 20-ஆம் நூற்றாண்டின் முக்கிய மருத்துவக் கண்டுபிடிப்பாளரும், உறுப்பு மாற்று அறுவை சிகிச்சை துறையின் முன்னோடியுமான ஜேம்ஸ் ஹார்டி தமது 85-ஆவது அகவையில் 2003-ஆம் ஆண்டு பிப்ரவரி 19-ஆம் நாள் மறைந்தார்.
# ஜேம்ஸ் ஹார்டி

## இலக்கியப்பணியும் இறுதிக்காலமும்

### ஜேம்ஸ் ஹார்டி படிம இணைப்பு

- ஜேம்ஸ் ஹார்டியின் படிமம்
# வார்ப்புரு:தமிழ்நாடு சட்டமன்றத் தேர்தல், 2016

**2016 தமிழ்நாடு சட்டப்பேரவைத் தேர்தல் முடிவுகள்**
|-
! colspan=2|கட்சி
!|சுருக்கம்
!|கூட்டணி
!|வாக்குகள்
!|% !!|போட்டியிட்ட
தொகுதிகள்
!|வென்ற
தொகுதிகள்
!|+/-
|-
||அனைத்திந்திய அண்ணா திராவிட முன்னேற்றக் கழகம் |||அதிமுக ||| || 1,76,17,060 || 41.06% || 227 || **134** || 16
|-
||திராவிட முன்னேற்றக் கழகம் |||திமுக|||திமுக || 1,36,70,511 || 31.86% || 173 || **89** || 66
|-
||இந்திய தேசிய காங்கிரசு |||இதேகா |||திமுக || 27,74,075 || 6.47% || 41 || **8** || 3
|-
||இந்திய ஒன்றிய முஸ்லிம் லீக் |||இஒமுலீ |||திமுக || 3,13,808 || 0.73% || 5 || **1** || 1
|-
||பாட்டாளி மக்கள் கட்சி |||பாமக || || 23,00,775 || 5.36% || 234 || **0** || 3
|-
| |பாரதிய ஜனதா கட்சி |||பாஜக |||தேஜகூ || 12,28,692 || 2.86% || 234 || **0** ||
|-
||தேசிய முற்போக்கு திராவிட கழகம் |||தேமுதிக|||மநகூ || 10,34,384 || 2.41% || 104 || **0** || 29
|-
||சுயேச்சைகள் |||சுயே|| || 6,17,907 || 1.44% || 234** || **0** ||
|-
||நாம் தமிழர் கட்சி |||நாதக || || 4,58,104 || 1.07% || 234 || **0** ||
|-
||மறுமலர்ச்சி திராவிட முன்னேற்றக் கழகம் |||மதிமுக|||மநகூ || 3,73,713 || 0.87% || 28 || **0** ||
|-
||இந்தியப் பொதுவுடைமைக் கட்சி |||சிபிஐ |||மநகூ || 3,40,290 || 0.79% || 25 || **0** || 9
|-
||விடுதலைச் சிறுத்தைகள் கட்சி |||விசிக |||மநகூ || 3,31,849 || 0.77% || 25 || **0** ||
|-
||இந்திய பொதுவுடமைக் கட்சி (மார்க்சிஸ்ட்) |||சிபிஎம் |||மநகூ || 3,07,303 || 0.72% || 25 || **0** || 10
|-
||தமிழ் மாநில காங்கிரசு |||தமாகா |||மநகூ || 2,30,711 || 0.54% || 26 || **0** ||
|-
| |
||புதிய தமிழகம் கட்சி |||புதக |||திமுக || 2,19,830 || 0.51% || 4 || **0** || 2
|-
||மனிதநேய மக்கள் கட்சி |||மநேமக |||திமுக || 1,97,150 || 0.46% || 5 || **0** || 2
|-
||கொங்குநாடு மக்கள் தேசியக் கட்சி |||கொமதேக|| || 1,67,560 || 0.39% || n/a || **0** ||
|-
||பகுஜன் சமாஜ் கட்சி |||பசக || || 97,823 || 0.23% || n/a || **0** ||
|-
||இந்திய சமூக ஜனநாயகக் கட்சி |||இசசக || || 65,978 || 0.15% || எ/இ || **0** ||
|-
||நோட்டா |||நோட்டா || || 5,61,244 || 1.31% || 234* || **–** || –
|-
| colspan=4|மொத்தம் || 4,29,08,767 || 100.00% ||234 || 232 || 2
|}
<noinclude>  
</noinclude>
# அருண் நேரு

m.kathiravan panchayat THALIVER Koppavali
# அருண் நேரு

## வரலாறு

அரசியலில் நுழைவதற்கு முன்பாக ஜென்சன் அண்டு நிக்கல்சன் என்னும் குழுமத்தின் தலைவராக 17 ஆண்டுகள் இருந்தார். 1984 இல் இந்திரா காந்தி விருப்பத்திற்கிணங்க காங்கிரசுக் கட்சியில் சேர்ந்தார். ஏழாவது மக்களவையிலும் எட்டாவது மக்களவையிலும் உறுப்பினராக இருந்தார்.  
1984 -86 இல் காங்கிரசு நடுவணரசிலும் 1989-90 இல் சனதாதள அரசிலும் அமைச்சராகவும் இருந்தார். 1987 இல் இராசீவ் காந்தியுடன் ஏற்பட்ட கருத்து வேறுபாடுகளால் காங்கிரசிலிருந்து பிரிந்து வி. பி. சிங் தலைமையில் இருந்த முன்னணியான ஜன மோர்ச்சாவில் அருண் நேரு சேர்ந்தார். 1989 இல் சனதா தளம் அரசு அமையப் பெரும் பங்காற்றினார். 1990 வரை நடுவணரசு அமைச்சராக இருந்தார்.  
1999 இல் பாரதிய ஜனதா கட்சி சார்பாக ரேபரேலி தொகுதியில் போட்டியிட்டார். செக்கோசிலோவாக்கியா குழுமத்திலிருந்து துப்பாக்கிகள் வாங்கியதில் முறைகேடுகள் நடந்ததாக அருண் நேரு மீது குற்றம் சாற்றப்பட்டு வழக்குத் தொடரப்பட்டது .  
பிற்காலத்தில் ஆங்கில இதழ்களில் கட்டுரைகள் எழுதி வந்தார். வரலாறு, இலக்கியம், வேளாண்மை போன்ற துறைகளில் நாட்டம் கொண்டவராக இருந்தார்.
# அதிவிடயம்

**அதிவிடயம்** (Aconitum heterophyllum) மலைப்பகுதிகளில் வளரும் ஒரு குறுஞ்செடியாகும். அகன்ற இலைகளுடன் நீலநிற பூக்களுடைய இச்செடி மருத்துவகுணம் கொண்டது. ஆயுர்வேதம், ஹோமியோபதி போன்ற மருத்துவ முறைகளில் பயன்படுத்தப்படுகிறது.  
சுரம், அதிசாரம், சளி, அஜீரணம் போன்ற நோய்களைக் குணமாக்க சித்த மருத்துவர்கள் அதிவிடயத்தைப் பயன்படுத்துகிறார்கள். நேபாள பரம்பரை மருத்துவர்கள் அதிவிடய பொடியுடன் தேன் சேர்த்து இருமல், வயிற்றுப்போக்கு ஆகிய நோய்களுக்கு தருகிறார்கள். அதிவிவிடயத்தை காய்ச்சி வயிற்று வலிக்கு கொடுக்கிறார்கள். ஜம்மு–காஷ்மீரத்து மலைவாழ் மக்கள் பசியின்மைக்கு பயன்படுத்துகிறார்கள். ஆயுர்வேத முறையில் அதிவிடயம் அதிகம் பயன்படுத்தப்படுகிறது. ஓமியோபதி மற்றும் யுனானி மருத்துவத்திலும் அதிவிடயம் உபயோகிக்கப்படுத்தப்படுகிறது.
# எசெனைட்டு

**எசெனைட்டு** *(Esseneite)* என்பது (CaFeAlSiO<sub>6</sub> என்ற மூலக்கூற்று வாய்ப்பாடு கொண்ட ஒரு கனிமம் ஆகும். மிகவும் அரிய வகை பைராக்சின் தொகுதி வகைக் கனிமமான இக்கனிமத்தில் பெர்ரிக் இரும்பு பெரும்பான்மையாக உள்ளது. பெர்ரிக் இரும்பு ஒத்த மற்ற தாவிசைட்டு, கிராசுமானைட்டு மற்றும் குசிரோயிட்டு போன்ற பைராக்சின் தொகுதி வகை கனிமங்களின் சார்பாக இக்கனிமம் நிற்கிறது. பரலவா என்று அழைக்கப்படும் வெப்ப உருமாற்ற பாறைகளில் இவ்வுருமாற்ற கனிமம் உருவாகிறது. பொதுவாக நிலக்கரி எரிந்து படிவுப் பாறைகள் மீது உருகி இவை உருவாகின்றன. மனித இனச்சூழலின் நிலக்கரி நெருப்புத் தளங்கள் மற்றும் இயற்கை என்ற இருமூலங்களிலும் எசெனைட்டு காணப்படுகிறது.
# 2006 சான் சல்வடோர் அடென்கோவில் உள்நாட்டுக் கலவரம்

**2006ஆம் ஆண்டு சான் சல்வடோர் அடென்கோவில் உள்நாட்டுக் கலவரம்** மெக்சிக்கோ நகரத்திலிருந்து ஏறத்தாழ தொலைவில் மெக்சிக்கோ மாநிலத்தின் டெக்சாக்கோ நகர உள்ளூர் சந்தையில் 60 பூ விற்பவர்களை காவல்துறையினர் தடுத்தபோது மே 3, புதன்கிழமை தொடங்கியது. காவல்துறை வன்முறையைப் பயன்படுத்தி எதிர்த்தவர்களை கைது செய்தனர். மெக்சிக்கோ நகரிலிருந்து வடகிழக்கில் தொலைவிலிருந்த புறநகர் பகுதியான **சான் சல்வடோர் அடென்கோ** 2002ஆம் ஆண்டில் தங்கள் நிலப்பகுதியில் வானூர்தி நிலையம் அமைக்கவிருந்ததை எதிர்த்து நடத்தியப் போராட்டத்தால் பெயர் பெற்றிருந்தனர். எனவே கைது செய்யப்பட்ட பூ வியாபாரிகள் இந்த புறநகர்ப் பகுதி மக்களிடம் தங்களுக்கு ஆதரவளிக்க வேண்டினர். இவர்களுக்கு ஆதரவாக அடென்கோ குடிமக்கள் டெக்சாக்கோ செல்லும் நெடுஞ்சாலையை மறித்து போராட்டம் நடத்தினர். நூற்றுக்கணக்கான மாநிலக் காவல்துறையினர் இந்த சாலை மறியலை நீக்க அனுப்பப்பட்டனர்; ஆனால் அவர்களால் ஐந்து முறை முயன்றும் போராட்டதை முறிக்க முடியவில்லை.  
இந்த முயற்சிகளின்போது காவல்துறை வன்முறையைக் கையாண்டது; இரண்டு போராட்டக்காரர்கள் உயிரிழந்தனர், பல பெண்கள் காவல்துறையினரால் பாலியல் வன்முறைக்கு ஆளாயினர்.
# 2006 சான் சல்வடோர் அடென்கோவில் உள்நாட்டுக் கலவரம்

## தேசிய மனித உரிமைகள் ஆணைய அறிக்கை

அக்டோபர் 16, 2006இல் மெக்சிக்கோவின் தேசிய மனித உரிமைகள் ஆணையத்தின் (CNDH) தலைவர் ஒசே லூயி சோபரானெசு பெர்னான்டசு இந்த வழக்கில் ஐந்து மாத புலனாய்விற்குப் பிந்தைய முடிவுகளை அறிவித்தார். இந்த அறிக்கையில் தேசிய மனித உரிமைகள் ஆணையம் இதனை ஓர் "துன்பியல்" நிகழ்வு எனக் குறிப்பிட்டது; மாநில மற்றும் கூட்டாட்சியின் காவல்துறையினரின் கூடுதலான எண்ணிக்கையில் ஈடுபடுத்தப்பட்டதையும் வன்முறையையும் சுடுகலன்களைப் பயன்படுத்தியதையும் குறிப்பிட்டது. குறிப்பாக தனது அறிக்கையில்:
- 207 மக்கள் (பத்து சிறார்கள் உட்பட) மிகக் கடுமையான சித்திரவதைக்கு ஆளாக்கப்பட்டுள்ளனர்.
- 145 பே காரணமின்றி கைது செய்யப்பட்டுள்ளனர்.
- 26 பெண்கள் பாலின வன்முறைக்கு உட்படுத்தப்பட்டுள்ளனர்.
- 5 வெளிநாட்டினர், வன்முறைக்கு ஆளானதுடன், சட்ட விரோதமாக நாட்டை விட்டு வெளியேற்றப்பட்டுள்ளனர்.  
இந்த விசாரணை முடிவுகளின் அடிப்படையில் ஆணையம் கூட்டாட்சி பொதுப் பாதுகாப்புச் செயலருக்கும் மெக்சிக்கோ மாநில ஆளுநருக்கும் தேசிய புலம்பெயர்ந்தோர் கழகத்திற்கும் தனது பரிந்துரைகளை அனுப்பியது. இவற்றில் பாதுக்காப்புப் படையினருக்கான மேம்பட்ட பயிற்சிகள், உயிரிழந்த இருவரின் உறவுகளுக்கு தகுந்த நட்டயீடு, பிற மனித உரிமை மீறல்களுக்கும் நட்ட ஈடு, வெளிநாட்டினரை வெளியேற்றும் செயற்பாடுகளில் சீர்திருத்தங்கள் ஆகியன அடங்கும்.
அறிக்கையின் முடிவாக இந்த வன்மைறை பேச்சுவார்த்தைகள் மூலமாக தவிர்க்கப்பட்டிருக்கலாம் எனவும் ஆயினும் காவல்துறையினரை பயன்படுத்த முன்னுரிமை அளிக்கப்பட்டது எனவும் குறிப்பிட்டது.
# 2006 சான் சல்வடோர் அடென்கோவில் உள்நாட்டுக் கலவரம்

## தேசிய மனித உரிமைகள் ஆணைய அறிக்கை

### காவல்துறை வன்முறை

தேசிய மனித உரிமைகள் ஆணையம் காவல்துறை கூடுதலான ஆட்பலத்தைப் பயன்படுத்தியதாகவும் சன்னல்களையும் அறைக்கலன்களையும் உடைத்ததாகவும் படுக்கைகளிலிருந்து குடிகளை வெளியே இழுத்ததாகவும் குற்றம் சாட்டியது. பாலியல் வன்முறை, கைது செய்யப்பட்டவர்களின் மீது வன்கலவி மற்றும் சிறார், முதியோர்,மாற்றுத்திறனாளிகள் மீதான வன்முறை ஆகியவற்றையும் விசாரித்தது.
# 2006 சான் சல்வடோர் அடென்கோவில் உள்நாட்டுக் கலவரம்

## மூலங்கள்

- San Salvador Atenco in Mutiny! Infoshop.org
- Continuing Struggle Against Violent Repression in San Salvador Atenco, Mexico Cleveland Independent Media Center
- Atenco: A Violent Attack Against The Other Campaign Adherents NarcoNews.com
- Police Brutality in Atenco, Mexico UpsideDownWorld.org
- Police Brutality in Mexico - Znet Zmag.org
- Mexico: police storm Atenco World War 4 Report
# 2006 சான் சல்வடோர் அடென்கோவில் உள்நாட்டுக் கலவரம்

## மேற்சான்றுகள்

Atenco - Women of Mexican Dissent the New Target http://www.scoop.co.nz/stories/HL0605/S00313.htm
# புனித மரியன்னை மேனிலைப் பள்ளி, திண்டுக்கல்

**புனித மரியன்னை மேனிலைப் பள்ளி** (St. Mary's Higher Secondary School) திண்டுக்கல் மாவட்டத்தில் திண்டுக்கல் மாநகராட்சிப் பகுதியில் மாநகராட்சி அலுவலகம் அருகில் அமைந்துள்ளது. தமிழ்நாடு அரசு உதவி பெறும் பள்ளிகளில் ஒன்றான இப்பள்ளி ஏழைகளுக்கு கல்வி வழங்கும் பொருட்டு கத்தோலிக்க ஆலயத்தின் ஆணைப்படி இயேசு சபை சங்கத்தால் 1850 இல் நிறுவப்பட்டது.
# புனித மரியன்னை மேனிலைப் பள்ளி, திண்டுக்கல்

## இக்னேசியசு லயோலா

**இக்னேசியசு லயோலா**( 1491- ஜூலை 31,1556 ) ஸ்பெயின் நாட்டில் பாசுக்கு உயர்குடியிலிருந்து வந்தவர். இவர் இயேசு சபை சங்கத்தை நிறுவினார்.
மறுமலர்ச்சிக் காலத்தில் கிரேக்க- இக்னேசியசு மத தலைவராக உருவானார். இவர் கத்தோலிக்க திருச்சபை அதிகாரம் மற்றும் தலைமைக்கு கீழ்ப்படிந்தார்.
# புனித மரியன்னை மேனிலைப் பள்ளி, திண்டுக்கல்

## கல்வி நிறுவனம்

1524 மற்றும் 1537 ஆம் ஆண்டிற்கு இடையில், இக்னேசியசு ஸ்பெயின் மற்றும் பாரிசில் இறையியல் மற்றும் லத்தீன் படித்தார். 1540ல் திருத்தந்தை மூன்றாம் பவுல் (ஆட்சிக் காலம் 1534-1549) இக்னேசியசுக்கு கத்தோலிக்க திருச்சபையில் சீர்திருத்தம் கொணரவும் (Counter-Reformation) அதைக் காலத்தின் தேவைகளுக்கேற்ப புதுப்பிக்கவும் அங்கீகாரம் அளித்தார். அதன்படி இயேசு சபையால் புனித மரியன்னை மேனிலைப் பள்ளி திண்டுக்கல்லில் 1850 இல் நிறுவப்பட்டது. பள்ளி சூழல் பசுமையான விசாலமான மைதானம் மற்றும் பல விளையாட்டு துறைகள் கொண்டது.இப்பள்ளி மாணவர்கள் விளையாட்டு போட்டிகளில் சிறந்து விளங்குகின்றனர்.
# புனித மரியன்னை மேனிலைப் பள்ளி, திண்டுக்கல்

## குறிப்பிடத்தக்க நபர்கள்

1. நகைச்சுவை பட்டிமன்ற நடுவர் திண்டுக்கல் ஐ. லியோனி இப்பள்ளியில் ஆசிரியராகப் பணியாற்றியுள்ளார்
# கண. முத்தையா

**கண. முத்தையா** (24 மே 1913 – 12 நவம்பர் 1997) நேதாஜி சுபாஷ் சந்திர போஸ் தலைமையில் இந்திய விடுதலைக்காக போராடியவரும், தமிழ் பதிப்புலக முன்னோடியும் ஆவார். சிவகங்கை மாவட்டம், மதகுபட்டியில் ஜமீன் குடும்பத்தில் பிறந்தவர். தந்தை கண்ணப்பன் மறைவால் மெட்ரிக் தேர்வு எழுத இயலாது, தந்தையின் வணிகத்தை மீட்டெடுத்தார்.  
இந்திய விடுதலை இயக்கப் போராட்டங்களில் பங்கேற்றவர். தமிழ், ஆங்கிலம், இந்தி மொழிகளில் புலமை பெற்றவர். 1936-ல் வணிகத்திற்காக பர்மா சென்று, *தன வணிகன்* இதழின் உதவி ஆசிரியராகப் பணியாற்றிவர். பின்னர். 1937-இல் *ஜோதி* மாத இதழில் நிர்வாகப் பொறுப்பேற்றார்.  
பர்மாவின் ரங்கூன் நகரை அடுத்த *கம்பை* எனும் ஊரில் உயர்நிலைப் பள்ளியின் நிர்வாகப் பொறுப்பில் பணியாற்றியபோது, 1945-ல் நேதாஜியின் இந்திய தேசிய ராணுவத்தில் அதிகாரியாகப் பணியாற்றினார். நேதாஜியின் மேடைப் பேச்சுகளை மொழிபெயர்த்தார். நேதாஜியை கடைசியாக சந்தித்த வெகு சிலரில் இவரும் ஒருவர்.  
பர்மாவில் போர்க் கைதியாக ஓராண்டு காலம் சிறையில் இருந்தபோது, இராகுல் சாங்கிருத்தியாயனின் *பொதுவுடைமைதான் என்ன* , *வால்காவிலிருந்து கங்கை வரை* என இரண்டு நூல்களை தமிழில் மொழி பெயர்த்தார்.  
1946-இல் தமிழ் புத்தகாலயத்தை நிறுவினார். நேதாஜியின் **புரட்சி** என்ற நூலை முதன் முதலில் பதிப்பித்து வெளியிட்டார். மாவோ, கார்க்கி, ஸ்டாலின் ஆகியோரது நூல்களை தமிழில் பதிப்பித்து வெளியிட்டார். தமிழ் இலக்கியவாதிகளின் நூல்களை மட்டுமல்லாது, பிரேம்சந்த் போன்ற இந்தி மொழி இலக்கியவாதிகளின் நூல்களையும் தமிழில் வெளியிட்டார். புதுமைப்பித்தனின் கட்டுரை நூலை முதலில் பதிப்பித்தவர்..
# ஆக்ரி (மாநிலம்)

**ஆக்ரி** (*Acre*, ) பிரேசிலின் வடக்கு மண்டலத்தில் அமைந்துள்ள மாநிலம் ஆகும். நாட்டின் மேற்குக் கோடியில் அமைந்துள்ள இந்த மாநிலம் பிரசிலியாவிலிருந்து இரண்டு மணி நேர வேறுபாட்டில் உள்ளது. இதன் எல்லை மாநிலங்களாக வடக்கு மற்றும் வடகிழக்கில் அமேசோனாசு, கிழக்கில் ரோன்டோனியாவும் தென்கிழக்கில் பொலிவியாவின் மாநிலமான பாண்டோவும், தெற்கிலும் மேற்கிலும் பெருவின் மாத்ரெ டெ டியாசு, உகயாலி, லவரேட்டோ மண்டலங்களும் அமைந்துள்ளன. இதன் பரப்பளவு 152,581.4&nbsp;கிமீ<sup>2</sup> ஆகும்; இது தூனிசியாவை விட சற்றே சிறியதாகும்.  
ரியோ பிரான்கோ இதன் தலைநகரமாகவும் மிகப் பெரிய நகரமாகவும் உள்ளது. மாநிலத்தின் பிற முதன்மை இடங்களாக குருசீரோ டொ சூல், சேனா மதுரீரா, தரவுக்கா மற்றும் ஃபீழ்சா உள்ளன.  
தீவிரமான பிரித்தெடுப்புத் தொழில் பிரேசிலின் மற்ற மண்டலங்களிலிருந்து இந்த மாநிலத்திற்கு ஈர்த்தது; இருபதாம் நூற்றாண்டில் இத்தொழில் தன் உச்சத்தை எட்டியது. பல்வேறு மண்டலத்து மக்கள் கூடி வாழ்ந்ததால் இங்கு தென் மண்டல, பாவுலோ, வட மண்டல மற்றும் உள்ளூர் வழக்கங்கள் இணைந்து பல்வேறுபட்ட உணவுமுறைகள் உருவாகின.  
இந்த மாநிலம் பெரும்பாலும் அமேசான் மழைக்காடுகளால் நிறைந்துள்ளது. பல ஆறுகள் ஆக்ரியில் பாய்கின்றன. ஆற்றுப் போக்குவரத்து, மாநிலத்தின் மேற்குப் பகுதியில் ஜுருவா, மோவா ஆறுகளையும் வடமேற்கில் தரவுக்கா, என்விரா ஆறுகளையும் அடிப்படையாகக் கொண்டுள்ளது; குறிப்பாக நவம்பர் முதல் சூன் வரை சாலைகள் துண்டிக்கப்படுவதால் ஆற்றுப் போக்குவரத்தே முதன்மையாக உள்ளது.  
மாநிலத்தின் பொருளியல்நிலை வேளாண்மை, மாடு கால்நடை வளர்ப்பு, மற்றும் இயற்கை மீள்மத் தயாரிப்பை அடிப்படையாகக் கொண்டுள்ளது.  
இருபதாம் நூற்றாண்டின் துவக்கம் வரை ஆக்ரி பொலிவியாவின் பகுதியாக இருந்தது. 19-ஆம் நூற்றாண்டிலிருந்தே, ஆக்ரியின் பெரும்பான்மை மக்களாக பிரேசிலியர்கள் இருந்தனர்; இவர்கள் விடுதலை பெற்ற மாநிலத்தை நிறுவினர்.  
1889இல் இந்தப் பகுதியை பொலிவியா மீண்டும் கைப்பற்ற முயன்றதால் பல சண்டைகள் நடந்தன.  
1903ஆம் ஆண்டு நவம்பர் 17இல் ஆக்ரி பிரேசிலின் அங்கமாக ஆனது. ஜூன் 15, 1962இல் ஒன்றிணைக்கப்பட்டு பிரேசிலின் மாநிலங்களில் ஒன்றானது.
# Module:Location map/data/Italy

return {
name = 'இத்தாலி',
top = 47.4,
bottom = 35.3,
= 6.2,
= 19.0,
image = 'Italy provincial location map 2015.svg',
image1 = 'Italy relief location map.jpg',
image2 = 'Italy location map.svg'
}
# வார்ப்புரு:Horizontal Maya

<noinclude>
This template gives the maya numerals in horizontal orientation. The complete input is , where n<20 is the number. The size and position parameters are optional.  
</noinclude><includeonly>  
</includeonly><noinclude>  
</noinclude>
# தமிழ்நாடு சட்டமன்றப் பேரவை விதி எண் 110

**தமிழ்நாடு சட்டமன்றப் பேரவை விதி எண் 110 ** என்பது தமிழ்நாடு சட்டமன்றப் பேரவை விதிகளில் ஒன்று ஆகும். அரசியலமைப்பு சட்டத்தின் 208-வது பிரிவு 1-வது உட்பிரிவின்படி இயற்றப் பெற்றவை தமிழ்நாடு சட்டமன்றப் பேரவை விதிகள் ஆகும். இதில் மொத்தம் 23 அத்தியாயங்கள், 292 விதிகள் உள்ளன. இவ்விதிகளில் உட்பிரிவுகளும் உள்ளன. இந்த விதிகளின்படிதான் சட்டப்பேரவை நடத்தப்படவேண்டும். சட்டப்பேரவை உறுப்பினர்கள் நடந்து கொள்ள வேண்டும்.  
பொது முக்கியத்துவம் வாய்ந்த ஒரு பொருளைப் பற்றி அவசரமாக அறிவிப்பு வெளியிட வேண்டுமானால், அதை அவை விதி எண் 110ன் கீழ் அறிவிக்கலாம் என்றும், இந்த அறிவிப்பின் கீழ் எந்த விதமான விவாதமும் கூடாது என்றும் பேரவை விதிகளில் கூறப்பட்டுள்ளது.
# தமிழ்நாடு சட்டமன்றப் பேரவை விதி எண் 110

## உட்கூறுகள்

1. பொது முக்கியத்துவம் வாய்ந்த ஒரு பொருளைப்பற்றி ஓர் அமைச்சர் பேரவைத் தலைவரின் அனுமதியுடன் அறிக்கை ஒன்றை அளிக்கலாம்.
1. அவ்வறிக்கையின் மீது எவ்வித விவாதமும் இருத்தல் கூடாது.
1. விதி எண்-110 ன் கீழ் சட்டசபையில் முதல்வர் பேசினால் அது விவாதத்துக்கு வராது. அதைப் பற்றி விவாதிக்கக் கூடாது.
1. உள் விதி 1-இன் கீழ்அறிக்கையளிக்க விரும்பும் ஓர் அமைச்சர் எந்நாளில் அந்த அறிக்கை அளிக்க விரும்புகிறார் என்பதையும் பேரவைத் தலைவரின் பார்வைக்கு வைக்க அதன் பிரதி ஒன்றையும் முன்கூட்டியே சட்டப்பேரவை செயலாளருக்கு அனுப்ப வேண்டும்.
# சோ. நடராசன்

**சோ. நடராசன்** (சூலை 10, 1910 – சூன் 28, 1988) ஈழத்து எழுத்தாளர். இவர் நவாலியூர் சத்தியநாதன் எனும் புனைப்பெயரைக் கொண்டவர். நவாலியூர் சோமசுந்தரப்புலவரின் மகன் ஆவார். பல கவிதைகள், சிறுகதைகள் எழுதியவர். தமிழில் முதல் நிரந்தர ஒலிபரப்பாளராக இருந்தவர். தமிழ், சம்ஸ்கிருதம், சிங்களம் ஆகிய மொழிகளில் பாண்டித்தியம் பெற்றவர். சமஸ்கிருதம், சிங்கள மொழி நூல்கள் பலவற்றைத் தமிழில் மொழிபெயர்த்தவர். பத்திரிகை ஆசிரியராகவும், இலங்கை வானொலி தமிழ்ச்சேவை அறிவிப்பாளராக 1937 டிசம்பர் 1-ந்.திகதி நியமிக்கப்பட்டார். இவரே இலங்கை வானொலியின் முதல் நிரந்தர தமிழ் அறிவிப்பாளர் ஆவார். (அதற்கு முன் தபால் திணைக்களத்தில் மின்சார தொழில் நுட்ப வல்லுநராக இருந்த கே. விநாயகமூர்த்தி என்பவர் தற்காலிக தமிழ் அறிவிப்பாளராக பணியாற்றினார்.) 1942 ஏப்ரல் 5-ந்.திகதி கொழும்பு நகரில் யப்பான் குண்டு போட்டபோது இவர் தகவல் திணைக்களத்தால் அழைக்கப்பட்டு தகவல் அதிகாரியாக நியமிக்கப்பட்டார்.
# சோ. நடராசன்

## வாழ்க்கைக் குறிப்பு

இவர் நவாலியூர் சோமசுந்தரப் புலவரின் புதல்வர் மேலும் நவாலியூர் சோ. இளமுருகனாரின் சகோதரனும் ஆவார். வட்டுக்கோட்டை யாழ்ப்பாணக் கல்லூரியில் கல்வி கற்றார். ஆரம்பத்தில் இலங்கை தகவல் திணைக்களத்தில் ஒரு பத்திரிகை தொடர்பு அதிகாரியாகப் பணிபுரிந்தார். 1944இல் பட்டப்படிப்பை நிறைவு செய்து, கொழும்பு சாகிரா கல்லூரியில் ஆசிரியராகப் பணியாற்றினார். பின்னா் மூன்றாண்டு காலம் தமிழ் விரிவுரையாளராக விளங்கினார். பாடசாலைப் பரிசோதகராகப் பணியாற்றிய பின்னர், அரச கரும மொழித் திணைக்களத்தின் பணிப்பாளராகவும், கல்வி வெளியீட்டுத் திணைக்கள உயர் அதிகாரியாகவும் பதவி வகித்தார்.
# சோ. நடராசன்

## பிற்காலம்

சோ. நடராசன் பிற்காலத்தில் தர்மரத்ன தேரர் என்ற பெயரில் பௌத்த துறவியானார். மணிமேகலை காப்பியத்தை சிங்கள மொழியில் பெயர்த்து வெளியிட்டார். அத்துடன் "தென் இந்தியாவில் பௌத்தம்" (Buddhism in South India) என்ற ஆங்கில மொழி நூலையும் எழுதி வெளியிட்டார். 1988 சூன் 28 இல் தனது 77-ஆவது அகவையில் காலமானார்.
# சோ. நடராசன்

## எழுதிய நூல்கள்

- இலங்கையின் பூர்வ சரித்திரம் (மொழிபெயர்ப்பு)
- உலக ஐக்கியத்துக்கு அத்திவாரம்
- கீதாஞ்சலி (குமரன் பதிப்பகம் கொழும்பு: 1950, 2008, மொழிபெயர்ப்பு)
- மேகதூதம்
- சித்தார்த்தர்
- பூவை விடு தூது (மொழிபெயர்ப்பு)
- செய் மதி (மொழிபெயர்ப்பு, மூலம்: ரெஜி சிறிவர்த்தன, 1971)
- விநோதனின் சாகசம் (மொழிபெயர்ப்பு, 1966)
- சிவானந்த நடனம் (மொழிபெயர்ப்பு, 1980, தமிழ்நாட்டுப் பாடநூல் நிறுவனம்)
# பாபி சிம்ஹா

**பாபி சிம்ஹா** என்பவர் தமிழ், மலையாளம், தெலுங்கு மொழிப்படங்களில் நடித்து வரும் நடிகராவார். இவர் காதலில் சொதப்புவது எப்படி மற்றும் பீட்சா படங்களின் மூலமாக ரசிகர்களுக்கு அறிமுகம் ஆனார். இவர் ஜிகர்தண்டா, நேரம் படங்களில் எதிர்மறை நாயகனாக நடித்திருந்தார். ஜிகர்தண்டா திரைப்படத்திற்காகச் சிறந்த துணை நடிகருக்கான விருது இவருக்கு கிடைத்தது.
# பாபி சிம்ஹா

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | ஆதாரங்கள் |
| --- | --- | --- | --- | --- |
| 2012 | *காதலில் சொதப்புவது எப்படி (திரைப்படம்)* | ஜெய சிம்ஹா | தமிழ் |  |
| 2012 | *லவ் பெயிலியர்* | ஜெய சிம்ஹா | தெலுங்கு |  |
| 2012 | *பீட்சா* | பாபி | தமிழ் |  |
| 2013 | *நான் ராஜாவாகப் போகிறேன்* | சங்கர் சுப்பிரமணியம் | தமிழ் |  |
| 2013 | *சூது கவ்வும்* | பகலவன் | தமிழ் |  |
| 2013 | *நேரம் (திரைப்படம்)* | வட்டி ராஜா | மலையாளம் |  |
| 2013 | *நேரம் (திரைப்படம்)* | வட்டி ராஜா | தமிழ் |  |
| 2014 | *பிவேர் ஆப் டாக்ஸ்* | அமீர் | மலையாளம் |  |
| 2014 | *ஜிகர்தண்டா (திரைப்படம்)* | அசால்ட் சேது | தமிழ் |  |
| 2014 | *ஆடாம ஜெயிச்சோமடா* | பூமிநாதன் | தமிழ் |  |
| 2014 | *ஆ* | புரோஸ்பர் | தமிழ் |  |
| 2015 | *ஒரு வடக்கன் செல்பி* | ஜான் | மலையாளம் | கௌரவத் தோற்றம் |
| 2015 | *சென்னை உங்களை அன்புடன் வரவேற்கிறது* | செல்லப்பாண்டி | தமிழ் |  |
| 2015 | *மசாலா படம்* | அமுதன் | தமிழ் |  |
| 2015 | *இஞ்சி இடுப்பழகி* | அவராகவே | தமிழ் | கௌரவத் தோற்றம் |
| 2015 | *சைஸ் ஜீரோ* | அவராகவே | தெலுங்கு | கௌரவத் தோற்றம் |
| 2015 | *உறுமீன்* | செல்வா | தமிழ் |  |
| 2016 | *பெங்களூர் நாட்கள்* | கண்ணன் (குட்டி) | தமிழ் |  |
| 2016 | *அவியல்* | அவராகவே | தமிழ் |  |
| 2016 | *ரன்* | வட்டி ராஜா | தெலுங்கு |  |
| 2016 | *கோ 2* | குமரன் | தமிழ் | } |
# மலைக் கொரில்லா

**மலைக் கொரில்லா** (mountain gorilla) கிழக்கத்திய கொரில்லா இனத்தின் இரண்டு உட்பிரிவுகளில் ஒன்றாகும்.
இவைகளில் ஒரு பிரிவு மலைக் கொரில்லாக்கள் மத்திய ஆப்பிரிக்காவின் *விருங்க* எரிமலைகளில், தென்மேற்கு உகாண்டா, வடமேற்கு ருவாண்டா மற்றும் காங்கோ மக்களாட்சிக் குடியரசு நாடுகளின் தேசியப் பூங்காக்களில் காணப்படுகிறது.  
மலைக் கொரில்லாக்களின் மற்றொரு இனம் எளிதல் செல்ல இயலாத உகாண்டாவின் பிவிண்டி தேசியப் பூங்காவில் உள்ளது.
செப்டம்பர், 2015-இல் இங்கு 900 மலைக்கொரில்லாக்கள் இருப்பதாக கணக்கெடுத்துள்ளனர்.  
மலைக்கொரில்லாக்களை, பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில் வாழிடத்தில் மிகவும் அச்சுறுத்தலுக்கு உள்ளான, அல்லது அதிக சூழ் இடர் கொண்ட அருகிய இனமாக அடையாளப்படுத்தப்பட்டுள்ளது. ’
# சுதியா நாடு

**சுதியா நாடு** அல்லது **சுடியா நாடு** (Sutiya Kingdom) (ஆட்சிக் காலம்: 1187-1673)என்பது தற்கால அசாம் மற்றும் அருணாசலப் பிரதேசம் என இரண்டு மாநிலத்தின் பகுதிகளைக் கொண்டது. சுவர்ணகிரியை தலைநகராகக் கொண்டு சுதியா நாட்டை நிறுவியவர் மன்னர் *பீர்பால்* ஆவார். பாலப் பேரரசின் வீழ்ச்சிக்குப் பின்னர் சடியா நகரை தலைநகராகக் கொண்டு சுதியா நாட்டை ஏறத்தாழ நானூறு ஆண்டுகள் ஆண்டவர்கள். சீனாவின் சிச்சுவான் மற்றும் திபெத் இனக்குழுவினரின் வழித்தோன்றல்களே சுதியா மக்கள் ஆவர்.
# சுதியா நாடு

## சுதியா நாட்டின் பரப்புகள்

தற்கால அசாம் மாநிலத்தின் லக்கீம்பூர் மாவட்டம், தேமாஜி மாவட்டம், தின்சுகியா மாவட்டம், ஜோர்ஹாட் மாவட்டம், திப்ருகர் மாவட்டம், சோனித்பூர் மாவட்டம் மற்றும் அருணாசலப் பிரதேசத்தின் கிழக்கு சியாங் மாவட்டம், கீழ் சுபன்சிரி மாவட்டம், கீழ் டிபாங் பள்ளத்தாக்கு மாவட்டம் மற்றும் லோகித் மாவட்டங்கள் சுதியா நாட்டின் பரப்புகளாக அமைந்திருந்தன.
# சுதியா நாடு

## சுதியா நாட்டின் பரப்புகள்

### சுதியா நாட்டின் விரிவாக்கம் (1224-1250)

சுதியா நாட்டின் பலமிக்க மன்னரான கௌரிநாராயணன் எனும் இரத்தின துவஜ பாலன் அசாமின் வடகிழக்குப் பகுதிகளை வென்று நாட்டை விரிவுபடுத்தினார்.
# சுதியா நாடு

## வீழ்ச்சி

சுதியா நாட்டின் இறுதி மன்னர் நித்தியபாலன் ஆட்சிக்காலத்தில் சுதியா நாடு கி பி 1524-இல் அகோம் பேரரசால் வீழ்ச்சி கண்டது.
# சுதியா நாடு

## ஆட்சியாளர்கள் (1187 - 1524)

- பீர்பால் - கயாபால் 1187 - 1210
- இரத்தினதுவஜபாலன் - கௌரிநாராயணன் 1210 - 1250
- விஜயத்துவஜபாலன் - சிவநாராயணன் 1250 - 1270
- விக்கிரமத்துவஜபாலன் - ஜெகத்நாராயணன் 1270- 1285
- கௌரத்துவஜபாலன் - பிரமோநாராயணன் 1285 - 1305
- சங்கத்துவஜபாலன் - ஹரிநாராயணன் 1305 - 1325
- மயூரத்துவஜபாலன் - கொலுக்நாராயணன் 1325 - 1343
- ஜெயத்துவஜபாலன் - வஜயநாராயணன் 1343 - 1360
- கர்மத்துவஜபாலன் - நந்தேஷ்வர் 1360 - 1380
- சத்தியநாராயணன் 1380 - 1400
- இலக்குமிநாராயணன் 1400 - 1420
- தர்மநாராயணன் 1420 - 1440
- பிரத்தியுஷ்நாராயணன் 1440- 1465
- யாஷ்நாராயணன் 1465 - 1480
- பூர்ண தவநாராயணன் 1480 - 1500
- தர்மதுவஜபாலன் - தீரநாராயணன் 1500- 1522
- நித்தியபாலன் - சந்திரநாராயணன் 1522 - 1524
# ஆட்கொணர்வு மனு

**ஆட்கொணர்வு மனு** அல்லது **ஹேபியஸ் கார்பஸ்** (*Habeas corpus*) (; என்ற மத்திய கால இலத்தீன் மொழிச் சொல்லிற்கு *நீ உயிருடன் இருக்கிறாய்* எனப் பொருளாகும்)) என்பது ஒருவரை சட்டத்திற்குப் புறம்பாக வேண்டுமென்றோ அல்லது தவறாகவோ காவல்துறையினர் தடுப்புக் காவலில் அல்லது சிறையில் அடைத்து வைத்திருப்பதாக கருதினால், அந்நபரை நீதிமன்றத்தில் கொண்டு வந்து நிறுத்துவதற்கு, நீதிமன்றத்தில் சமர்ப்பிக்கப்படும் மனு ஆகும். இம்மனுவினை சமர்ப்பிப்பதன் மூலம், அந்நபரின் தனி மனித உரிமை காக்கப்படுகிறது.
தனி மனித உரிமை பாதிக்கப்படும்போது, அக்குறையை நீக்குவதற்கும், பாதுகாப்பதற்கும், ஆட்கொணர்வு நீதிப் பேராணை பெரும்பங்கு வகிக்கிறது. ஒரு தனிமனிதனின் சுதந்திரம் தடை செய்யப்படும் போது, நீதிமன்றத்தில் ஆட்கொணர்வு மனு சமர்ப்பிப்பதன் மூலம், அந்தத் தடை பற்றி விசாரித்து தக்க தீர்வு கோர உரிமை உள்ளது.  
ஆட்கொணர்வு நீதிப் பேராணை முதலில் இங்கிலாந்து நாட்டின் நீதிமன்றங்களில் வழங்கப்பட்டது. பின்னர் பொதுநலவாய நாடுகளிலும், ஏனைய பல நாடுகளிலும் பின்பற்றப்பட்டு, தனிமனித உரிமைக்கு ஒரு சட்டப் பாதுகாப்பு அளிக்கிறது.  
ஒருவரை வேண்டுமென்றோ அல்லது தவறாக காவல் துறையால் கைது செய்யப்பட்டு, சுதந்திரமற்று இருக்கும்போது, ஆட்கொணர்வு மனு மூலம் நீதிமன்றத்தை அணுகினால், அந்த நபரை கட்டுப்பாட்டில் வைத்திருப்பவர் நீதிமன்றத்தின் முன் கொண்டு வந்து நிறுத்துவது காவல் துறையின் கடமையாகும். அந்த சுதந்திரத் தடை சட்டத்துக்குப் புறம்பாக இருப்பின், அவர் விடுவிக்கப்படலாம். தகுந்த காரணமோ, ஆதாரமோ இல்லாமல் நீண்ட நாட்கள் சிறையில் வாடும் விசாரணைக் கைதிகளின் உறவினர்கள் அல்லது நண்பர்கள் அல்லது சமூக ஆர்வலர்கள் நீதிமன்றத்தில் ஆட்கொணர்வு மனு சமர்ப்பித்து, அவர்களின் தனி மனித உரிமைகளை காக்க இயலும்.
# ஆட்கொணர்வு மனு

## இதனையும் காண்க

- கேவியட் மனு
# ஆக்ரி போர்

**ஆக்ரி போர்** (*Acre War*) பிரேசிலில் *ஆக்ரினோவினர் புரட்சி* (போர்த்துக்கேயத்தில் "ரெவொலோசொ") என்றும் எசுப்பானியத்தில் *ஆக்ரியிற்கான போர் * ("லா கேகா டெல் ஆக்ரெ") என்றும் குறிப்பிடப்படுகின்றது; இது இயற்கை மீள்மம், தங்கம் போன்ற இயற்கை வளங்கள் நிறைந்த ஆக்ரே நிலப்பகுதியைக் குறித்த பொலிவியாவிற்கும் பிரேசிலின் முதலாம் குடியரசுக்கும் இடையேயான எல்லைத் தகராறு ஆகும். இந்தச் சண்டை, 1899இலும் 1903இலுமாக இரு கட்டங்களாக நடைபெற்றது. இறுதியில் பிரேசில் வென்று பெத்ரோபோலிசு உடன்பாடு ஏற்பட்டது. இந்த உடன்பாட்டின்படி ஆக்ரி பிரேசிலின் அங்கமாயிற்று. பெரு நாட்டுடன் பிணக்குவயப்பட்ட பகுதிகளையும் இந்த வெற்றி பாதித்தது.
# பெல்லாரி அனல் மின் நிலையம்

**பெல்லாரி அனல் மின் நிலையம்** *(Bellary Thermal Power station)* இந்தியாவின் கர்நாடகா மாநிலத்தில் இருக்கும் பெல்லாரி மாவட்டத்தில் உள்ள குதாடினி கிராமத்தில் அமைந்துள்ளது. ஒவொன்றும் 500 மெகாவாட் திறன் கொண்ட இரண்டு நிலக்கரி-எரிபொருள் அலகுகள் இம்மின் நிலையத்தில் இயங்கி வருகின்றன. இவை ஒரு நாளைக்கு 12 மில்லியன் அலகுகள் மின்னுற்பத்தி செய்யும் திறன் கொண்டவையாகும். 700 மெகாவாட் நிலக்கரி எரிபொருளால் இயங்கக்கூடிய ஒரு புதிய அலகும் இங்கு கட்டப்பட்டு வருகிறது.
இம்மின் நிலையம் உய்ய மிகை கொதிகலன் தொழில்நுட்பத்துடன் செயற்படும் வகையில் உருவாக்கப்பட்டு வருகிறது.
| 1 | 1 | 500 | 03.12.2007 |
| --- | --- | --- | --- |
| 2 | 2 | 500 | 27.01.2012 |
| 3 | 3 | 700 | மார்ச்சு 2016 |
# இலங்கைத் துடுப்பாட்ட அணியின் இங்கிலாந்து சுற்றுப்பயணம், 2016

இலங்கைத் துடுப்பாட்ட அணி 2016 மே 8 முதல் சூலை 5 வரை இங்கிலாந்து துடுப்பாட்ட அணிக்கு எதிராக இங்கிலாந்தில் மூன்று தேர்வுப் போட்டிகளிலும், ஐந்து ஒரு-நாள் போட்டிகளிலும், ஒரு இ20ப போட்டியிலும் பங்கேற்றது.  
இத்தொடரில் மூன்று வகை போட்டிகளில் ஒவ்வோர் ஆட்டத்திற்கும் புள்ளிகள் வழங்கப்பட வேண்டும் என 2016 ஏப்ரலில், இங்கிலாந்து மற்றும் வேல்சு துடுப்பாட்ட வாரியம் முன்மொழிந்தது. 2016 மே மாதத்தில் முன்மொழிவு இரண்டு அணிகளாலும் ஏற்றுக் கொள்ளப்பட்டது. இதன்படி, தேர்வு ஆட்டம் ஒன்றில் வெற்றி பெறும் அணிக்கு 4 புள்ளிகளும், ஒருநாள் மற்றும் இருபது20 ஆட்டங்களில் வெற்றி பெறும் அணிக்கு 2 புள்ளிகளும் வழங்கப்படும். தொடரில் வெற்றி பெறும் அணிக்கு வெற்றிக்கிண்ணம் எதுவும் வழங்கப்பட மாட்டாது. பதிலாக £25,000 பணப்பரிசு வழங்கப்படும்.
! |
! |
! |
! |
! |
|-
- அலஸ்டைர் குக் (த)
- மொயீன் அலி
- ஜேம்ஸ் அண்டர்சன்
- ஜொனாதன் பேர்ஸ்டோ (குகா)
- ஜேக் பால்
- ஸ்டூவர்ட் பிரோட்
- நிக் காம்ப்டன்
- ஸ்டீவன் ஃபின்
- அலெக்ஸ் ஹேல்ஸ்
- ஜோ ரூட் (துத)
- ஜேம்சு வின்சு
- கிரிஸ் வோகஸ்
- அஞ்செலோ மத்தியூஸ் (த)
- தினேஸ் சந்திமல் (குகா)
- தனஞ்சய டி சில்வா
- நிரோசன் டிக்வெல்ல
- சமிந்த எரங்கா
- ரங்கன ஹேரத்
- திமுத் கருணாரத்ன
- சுரங்க லக்மால்
- குசல் மெண்டிசு
- தில்ருவன் பெரேரா
- குசல் பெரேரா
- நுவான் பிரதீப்
- தசுன் சானக்க
- கவ்சால் சில்வா
- மிலிந்த சிரிவர்தன
- லகிரு திரிமான்ன
- இயோன் மோர்கன் (த)
- ஜொனாதன் பேர்ஸ்டோ
- ஜோசு பட்லர்
- ஸ்டீவன் ஃபின்
- அலெக்ஸ் ஹேல்ஸ்
- கிரிஸ் ஜோர்டான்
- மொயீன் அலி
- லியம் பிளன்கட்
- எடில் ரசீட்
- ஜோ ரூட்
- ஜேசன் ரோய்
- ஜேம்சு வின்சு
- டேவிட் வில்லி
- கிரிஸ் வோகஸ்
- அஞ்செலோ மத்தியூஸ் (த)
- தினேஸ் சந்திமல் (குகா)
- தனஞ்சய டி சில்வா
- நிரோசன் டிக்வெல்ல
- சமிந்த எரங்கா
- தனுஷ்க குணதிலக்க
- சுராஜ் ரன்தீவ்
- சுரங்க லக்மால்
- பர்வீஸ் மஹ்ரூப்
- குசல் மெண்டிசு
- குசல் பெரேரா
- நுவான் பிரதீப்
- சீக்குகே பிரசன்னா
- தசுன் சானக்க
- மிலிந்த சிரிவர்தன
- உபுல் தரங்க
- லகிரு திரிமான்ன
- இயோன் மோர்கன் (த)
- ஜொனாதன் பேர்ஸ்டோ
- ஜோசு பட்லர்
- சாம் பில்லிங்ஸ்
- லியாம் டாசன்
- கிரிஸ் ஜோர்டான்
- டேவிட் மலேன்
- டைமல் மில்சு
- லியம் பிளன்கட்
- எடில் ரசீட்
- ஜேசன் ரோய்
- ஜேம்சு வின்சு
- டேவிட் வில்லி
- அஞ்செலோ மத்தியூஸ் (த)
- தினேஸ் சந்திமல் (குகா)
- சமிந்த பண்டார
- தனஞ்சய டி சில்வா
- நிரோசன் டிக்வெல்ல
- தனுஷ்க குணதிலக்க
- சுராஜ் ரன்தீவ்
- சுரங்க லக்மால்
- பர்வீஸ் மஹ்ரூப்
- குசல் மெண்டிசு
- குசல் பெரேரா
- நுவான் பிரதீப்
- சீக்குகே பிரசன்னா
- ராமித் ரம்புக்வெல்ல
- தசுன் சானக்க
- மிலிந்த சிரிவர்தன
|}
# திறந்த கை நினைவுச்சின்னம்

**திறந்த கை நினைவுச்சின்னம்** (*Open Hand Monument*) என்பதுஇந்திய ஒன்றியப் பகுதியான
சண்டிகரில்அமைந்துள்ளஒருகுறியீடுஆகும். இதனை கட்டிடக்கலைஞர் லெ கொபூசியே வடிவமைத்தார். இச்சின்னம் சண்டிகர் நகரைச் சுட்டும் குறியீடாக அறியப்படுகிறது. இது "மாந்த இன ஒருமைப்பாட்டையும் அமைதியையும் செழிப்பையும் அளிக்கவும் பெறவுமானகை" என்பதனைச் சுட்டுகிறது.<span data-sourceid="cite_ref-FOOTNOTEBettsMcCulloch201461-62_1-0" id="cxcite_ref-FOOTNOTEBettsMcCulloch201461-62_1-0" rel="dc:references" contenteditable="false"></span> 50 சிறிய டன் எடையும் 26 மீட்டர் உயரமும்கொண்ட இச்சின்னமே லெகொபூசியேவடிவமைத்தபலதிறந்தகைசிற்பங்களில் பெரியது.<span data-sourceid="cite_ref-FOOTNOTEShipman20147_2-0" id="cxcite_ref-FOOTNOTEShipman20147_2-0" rel="dc:references" contenteditable="false"></span> இச்சின்னம் பறக்கும் பறவையைப் போல் தோன்றும். காற்றில் சுழலுமாறு வடிவமைக்கப்பட்டுள்ளது.<span data-sourceid="cite_ref-FOOTNOTEBettsMcCulloch201461-62_1-1" id="cxcite_ref-FOOTNOTEBettsMcCulloch201461-62_1-1" rel="dc:references" contenteditable="false"></span><span data-sourceid="cite_ref-FOOTNOTEJarzombekPrakash20111931_3-0" id="cxcite_ref-FOOTNOTEJarzombekPrakash20111931_3-0" rel="dc:references" contenteditable="false"></span>
# திறந்த கை நினைவுச்சின்னம்

## இருப்பிடம்

திறந்த கை சண்டீகரின் தலைநகர வளாகத்தின் பகுதி ஒன்றில், பின்னணியில் இமய மலைத் தொடரின் சிவாலிக் மலை தோன்ற அமைந்துள்ளது. திறந்த கை அமைந்துள்ள சண்டிகர் இந்தியாவின் பல்வேறு பகுதிகளில் இருந்தும் சாலைகள், வான்வழி, இருப்புப் பாதை வழி நன்கு இணைக்கப்பட்டுள்ளது.  
தேசியநெடுஞ்சாலை 22 (அம்பாலா – கால்கா- சிம்லா – கின்னூர்) மற்றும் தேசிய நெடுஞ்சாலை 21 (சண்டிகர் – மணாலி) ஆகியன இந்நகர் ஊடாகச் செல்கின்றன.
# சுங்கம் பள்ளிவாசல், மதுரை

**சுங்கம் பள்ளிவாசல்** (*Sungam Mosque*), மதுரையிலுள்ள நெல்பேட்டையில் அமைந்துள்ளது..இது மதுரையிலுள்ள பழமையான பள்ளிவாசல். முகலாய கட்டிடப்பாணியில் உள்ளூர் மக்களால் கட்டப்பட்டது.
# சுங்கம் பள்ளிவாசல், மதுரை

## வரலாறு

மதுரை மாநகரின் மையப்பகுதியில் வைகை ஆற்றின் கரையோரம் அமைந்திருக்கும் நெல் பேட்டை, மதுரைக்கு தேவையான அத்தியாவசிய உணவுப்பொருட்களை உற்பத்தி செய்யும் கேந்திரமாக விளங்குகிறது. தென்மாவட்டத்தில் விளைவிக்கப்படும் நெல் மற்றும் தானிய வகைகள் ஆங்கிலேயர் காலத்திலிருந்து இங்குதான் சந்தைப்படுத்தப்பட்டது. மாலிக் கபூரின் வெற்றியைத் தொடர்ந்து மதுரை பல்வேறு முஸ்லீம் மன்னர்களின் குடையின் கீழ் ஆளப்பட்டது. அப்போது நெல்பேட்டை பகுதி இசுலாமியர் அதிகம் வசிக்கும் இடமாக மாறியது.
# சுங்கம் பள்ளிவாசல், மதுரை

## வரலாறு

### சுங்க வரி

அக்கால கட்டத்தில் மதுரைக்கு வர நெல்பேட்டை அருகே வைகை நதியைக் கடந்து வருவது ஒன்று தான் வழியாக இருந்தது. நகருக்குள் வருபவர்களிடம் நுழைவுவரி, சுங்கவரி வசூல் செய்யப்பட்டது. சுங்கச்சாவடி அருகே இசுலாமியர் தொழுகைக்காக மசூதி ஒன்றை கட்டினர். அதுவே அன்றிலிருந்து சுங்கம் பள்ளிவாசல் என்று அழைக்கப்படுகிறது. இன்றும் சுங்கம் பள்ளிவாசல் கட்டடம் பழமை வாய்ந்த நிலையில் காட்சி தருகிறது.  
சுங்கம் பள்ளிவாசல் தெருவில் இரும்பைத் தகடாகவும், பொருள்களாகவும் செய்யும் தொழிலே பெரும்பான்மையாக உள்ளது.
# சுங்கம் பள்ளிவாசல், மதுரை

## மாநகராட்சிப் பள்ளி

சுங்கம் பள்ளிவாசல் அருகே மதுரை மாநகராட்சியின் உமறுப் புலவர் உயர் நிலைப்பள்ளி செயல்பட்டு வருகிறது.
# கேவியட் மனு

**கேவியட் மனு** அல்லது **முன்னெச்சரிக்கை மனு** (Caveat Petition) என்பது தாக்கல் செய்யும் வாதிக்கு எதிராக, முன் அறிவிப்பு இன்றி, ஒரு குறிப்பிட்ட காரியத்தில், பிரதிவாதிக்கு சாதகமாக நீதிமன்றம் தீர்ப்பு அளிப்பதை தடுக்க, வாதி சார்பில், நீதிமன்றத்தில் தாக்கல் செய்யப்படும் மனு ஆகும்.  
*கேவியட்* எனும் இலத்தீன் மொழிச் சொல்லிற்கு *முன்னெச்சரிக்கை* என்று பொருள். முன்னெச்சரிக்கையாக கேவியட் மனு தாக்கல் செய்தவரின் கருத்தை அறிந்த பின்பே, வழக்கின் தீர்ப்பை நீதிமன்றம் வழங்கும்.  
நீதிமன்றத்தில் ஒருவர் ஒரு விடயம் குறித்து வழக்கு தாக்கல் செய்யும் போது, அவ்வழக்கு தம்மைப் பாதிக்கும் எனக் கருதும் ஒருவர், தன்னைக் கலந்து ஆலோசிக்காமல் வழக்கின் தீர்ப்பு கூறக்கூடாது என்பதற்காக, முன்னெச்சரிக்கையாக நீதிமன்றத்தில் கேவியட் மனு தாக்கல் செய்வர். இங்கு ஒருவர் என்பது தனியொரு நபராகவும் இருக்கலாம் அல்லது நிறுவனமாகவும் இருக்கலாம். கேவியட் மனு தாக்கல் செய்பவரின் விளக்கத்தைப் பெற்றுத்தான் நீதிமன்றம் தீர்ப்பை வழங்கும் என்பதால், மனு பதிந்தவரின் உரிமை காக்கப்படுகிறது.  
எடுத்துக்காட்டாக, அனைத்திந்திய அளவிலான மருத்துவ பொது நுழைவுத் தேர்வு தொடர்பாக யார் வழக்கு தொடர்ந்தாலும், தங்களது (தமிழ்நாடு அரசு) கருத்தைக் கேட்காமல், நீதிமன்றம் எந்த உத்தரவையும் பிறப்பிக்கக் கூடாது எனக் கூறி, 26 மே 2016 அன்று இந்திய உச்ச நீதிமன்றத்தில் தமிழக அரசு கேவியட் மனுவை தாக்கல் செய்தது.
# கேவியட் மனு

## இதனையும் காண்க

- ஆட்கொணர்வு மனு
# பந்தோரா, கோவா

**பந்தோரா** *(Bandora)* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் பாண்டா தாலுக்காவில் உள்ள ஒரு கணக்கெடுப்பில் உள்ள ஊராகும்.
# பந்தோரா, கோவா

## புவியியல் அமைப்பு

15.40°வடக்கு மற்றும் 73.97°கிழக்கு என்ற அடையாள ஆள்கூறுகளில் பந்தோரா நகரம் பரவியுள்ளது. மேலும் கடல் மட்டத்தில் இருந்து சராசரியாக 107 மீட்டர் உயரத்தில் இந்நகரம் உள்ளது
# பந்தோரா, கோவா

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பந்தோரா நகரின் மொத்த மக்கள் தொகை 12,264 ஆகும். இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். பந்தோரா நகரின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 59% எண்னிக்கையும் பெண்கள் 41% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.
# பந்தோரா, கோவா

## தொல்பொருளியல்

சமண சமயத்தின் 22 ஆவது தீர்த்தங்கரர் நேமிநாதருடைய ஒரு பண்டைய சமணக் கோயில் இங்கு கண்டறியப்பட்டுள்ளது. கி.பி 1425 ஆம் ஆண்டு காலத்தைச் சார்ந்த இக்கோயில் தற்பொழுது ஒரு தொல்பொருள் தளமாக விளங்குகிறது.
# கோல்வாளே

**கோல்வாளே** *(Colvale or Colovale )* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# கோல்வாளே

## புவியியல் அமைப்பு

15.62°வடக்கு மற்றும் 73.83°கிழக்கு என்ற அடையாள ஆள்கூறுகளில் கால்வேல் நகரம் பரவியுள்ளது. மேலும் கடல் மட்டத்தில் இருந்து சராசரியாக 9 மீட்டர் உயரத்தில் இந்நகரம் உள்ளது
# கோல்வாளே

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கால்வேல் நகரின் மொத்த மக்கள் தொகை 5,475 ஆகும். இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். கால்வேல் நகரின் கல்வியறிவு சதவீதம் 72% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 74% எண்ணிக்கையும் பெண்கள் 69% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.
# மஞ்சூரியா

**மஞ்சூரியா** (Manchuria) சீனாவின் வடகிழக்கில் மஞ்சு மக்கள் வாழ்ந்த பகுதியாகும்.
தற்கால சீனாவின் வடகிழக்கு பிராந்தியத்தில் உள்ள லியாவோனிங், சிலின் மற்றும் கெய்லோங்சியாங் எனும் மூன்று மாகாணங்களின் பகுதியே மஞ்சூரியா ஆகும். உருசியப் பேரரசு காலத்தில் கைப்பற்றப்பட்ட மஞ்சூரியாவின் சில பகுதிகளை தற்போதைய உருசியாவின் வசம் உள்ளது.
# மஞ்சூரியா

## வரலாறு

துவக்கத்தில் மஞ்சூரியாவை பல சீன மன்னர்கள் ஆண்டனர். பின்னர் மஞ்சு மக்களின் ஜின் அரசகுலம் மஞ்சூரியாவை ஆண்டது. ஜின் அரசகுலத்தினர் சீனாவைக் கைப்பற்றி குயிங் அரசகுலத்தை நிறுவினர்.
குயிங் அரசகுலத்தின் வீழ்ச்சியின் போது உருசியப் பேரரசு, ஜப்பான் கடலின் ஓரத்தில் உள்ள மஞ்சூரியாவின் பகுதிகளை கைப்பற்றியது. பின்னர் மஞ்சூரியாவின் மஞ்சுகோ பகுதியை 1931-இல் சப்பானியர்கள் கைப்பற்றினர்.  
இரண்டாம் உலகப் போரின் முடிவில் மஞ்சுகோ பகுதியை சீனாவும், உருசியாவும் பிரித்துக் கொண்டனர்.
# மஞ்சூரியா

## நிலவியல்

மஞ்சூரியா, சீனாவின் வடகிழக்கிலும்; உருசியாவின் தூரக் கிழக்கில் ஜப்பான் கடலை ஒட்டி அமைந்த பகுதியாகும். மஞ்சூரியாவின் நிலப்பரப்பு புல்வெளி மேய்ச்சல் நிலங்கள், மலைகள் மற்றும் பாலைவனங்களால் ஆனது. கோடைக் காலத்தில் அதிக வெப்பமும்; குளிர்காலத்தில் கடுங்குளிர் நிலை கொண்டது.
# மேற்கு நிசாமுதீன்

**மேற்கு நிசாமுதீன்** *(Nizamuddin West)* வரலாற்று சிறப்பு வாய்ந்த பகுதி ஆகும். இது இந்தியாவின் தலைநகரான தில்லியின் தெற்குப் பகுதியில் உள்ளது. இங்கு புகழ்பெற்ற ஹசரத் நிசாமுதீன் தொடருந்து நிலையம் உள்ளது.
# மேற்கு நிசாமுதீன்

## வரலாறு

ஒப்பீட்டளவில் வசதி படைத்த தெற்கு டெல்லியின் நிஜாமுதீன் வட்டாரம் ஹசரத் நிஜாமுதீன் அவுலியா அவர்கள் பெயரால் பெயரிடப்பட்டது. ஹசரத் நிஜாமுதீன் அவுலியா 13ஆம் நூற்றாண்டில் இந்தியாவில் வாழ்ந்த சூபி ஞானி ஆவார். அவருடைய தர்கா அடக்கத்தலம் நிஜாமுதீனில் உள்ளது.
# மேற்கு நிசாமுதீன்

## கண்ணோட்டம்

நிஜாமுதீன் வட்டாரம் நிர்வாக வசதிக்காக மேற்கு நிசாமுதீன், கிழக்கு நிசாமுதீன் என இரு பிரிவுகளாக பிரிக்கப்பட்டுள்ளது. மேற்கு நிசாமுதீன் ஆறு தொகுதிகளாக பிரிக்கப்பட்டுள்ளது. மதுரா சாலையில் பிரதான நுழைவு வாயில் உள்ளது. மேற்கு நிசாமுதீன் பூங்காக்கள் நிறைந்த பசுமையான பகுதியாகும். இந்த காலனி ஆடம்பரமான காலனிகளில் ஒன்றாக கருதப்படுகிறது.
# மேற்கு நிசாமுதீன்

## முக்கிய இடங்கள்

1. நிஜாமுதீன் தர்கா
1. ஹசரத் நிஜாமுதீன் அவுலியா கல்லறை.
1. 1325 இல் அலாவுதீன் கில்சி மகன் கிஸ்ர்கான் கட்டிய கில்ஜி மசூதி.
1. இந்திய இசையமைப்பாளரும், கல்விமானும் புலவருமான அமீர் குஸ்ராவ் நினைவிடம்.
1. தப்லீக் ஜமாஅத் தலைமையிடமான நிஜாமுதீன் மர்கஸ் மசூதி.
# கர்டி,கோவா

**கர்டி** *(Curti )* (கொங்கணி: कुर्ती) என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# கர்டி,கோவா

## புவியியல் அமைப்பு

15.47° வடக்கு மற்றும் 74.02° கிழக்கு என்ற அடையாள ஆள்கூறுகளில் கர்டி நகரம் பரவியுள்ளது. மேலும் இந்நகரம் கடல் மட்டத்தில் இருந்து சராசரியாக 30 மீட்டர் உயரத்தில் உள்ளது.
# கர்டி,கோவா

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கர்டி நகரின் மொத்த மக்கள் தொகை 13,070 ஆகும். இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். கர்டி நகரின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 75% எண்ணிக்கையும் பெண்கள் 67% எண்ணிக்கையிலும் காணப்பட்டனர். மக்கள் தொகையில் 13% பேர் ஆறு வயதிற்கு உட்பட்டவர்களாக இருந்தனர்.
# கியுரிம்

**கியுரிம்** *(Guirim)* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# கியுரிம்

## புவியியல் அமைப்பு

15.58°வடக்கு மற்றும் 73.80°கிழக்கு என்ற அடையாள ஆள்கூறுகளில் கியுரிம் நகரம் பரவியுள்ளது. மேலும் கடல் மட்டத்தில் இருந்து சராசரியாக 7 மீட்டர் உயரத்தில் இந்நகரம் உள்ளது